|  |  |
| --- | --- |
| Številka javnega naročila: | 170/2018 |
| Datum: | 26.7.2018/ popravek z dne 7.8.2018 |
|  |  |
| Predmet javnega naročila: | **Dobava in postavitev infrardečega radarskega sistema na alternativnih vhodih v Luko Koper** |
| Vrsta postopka za oddajo javnega naročila: | **Postopek oddaje javnega naročila male vrednosti** |

1. **NAVODILA PONUDNIKOM ZA PRIPRAVO PONUDBE**
2. **OSNOVNI PODATKI O NAROČILU**
   1. **PODATKI O NAROČNIKU IN POSTOPKU**

|  |  |
| --- | --- |
| Naročnik: | **Luka Koper, d.d.**  Vojkovo nabrežje 38  6501 Koper |
| Oznaka javnega naročila: | JN 170 /2018 |
| Predmet javnega naročila: | Dobava in postavitev infrardečega radarskega sistema na alternativnih vhodih v Luko Koper |
| Postopke: | Naročilo male vrednosti |
| Podlaga (člen) po Zakonu o javnem naročanju:  (Uradni list RS, št. 91/2015 in 14/2018, v nadaljevanju ZJN-3) | 47. člen |

* 1. **PREDMET JAVNEGA NAROČILA**

|  |  |
| --- | --- |
| Vrsta | Blago |
| Predmet naročila: | Dobava, montaža in vzpostavitev specialnih radarskih sistemov z vgrajenimi termografskimi kamerami za pokrivanje železniškega vhoda ter ostalih dveh alternativnih vhodov (Ankaran in Rižana) v Luko Koper, ki mora omogočati povezovanje z obstoječim sistemom in mora temeljiti na IP tehnologiji. Za takojšnje zaznavanje dogodkov ob sproženih alarmih je potrebno poleg radarskega sistema namestiti zmogljive dnevno/nočne PTZ kamere, ki so povezane s sistemom in se avtomatsko obrnejo v pozicijo zaznave alarma. Sistem mora biti osnovan na lastni platformi z lastno programsko podporo.  Sistem mora zagotavljati kakovosten nadzor nad alternativnimi vhodi v pristanišče in njihovo okolico tako v dnevnem kot v nočnem času vse dni v tednu (24/7).  Oprema bo postavljena na dva že obstoječa nosilna stebra.  Za priklop radarjev v LAN omrežje je potrebno postaviti komunikacijski sistem. Vse kabelske povezave bodo potekale po obstoječi kabelski kanalizaciji, ki potekajo vertikalno po notranjosti svetilnih stolpov. |
| Rok za izvedbo predmeta naročila: | 120 dni od datuma podpisa pogodbe |
| Zahteve po generalni garanciji: | 3 leta |
| Informacije o sredstvih EU | Naročilo se izvaja v okviru projekta SECNET, ki se izvaja znotraj programa Interreg VA Italija Slovenija 2014 – 2020 in je deležen sofinanciranja v višini 85% s sredstvi Evropskega sklada za regionalni razvoj |

* 1. **DOKUMENTACIJA V ZVEZI Z ODDAJO JAVNEGA NAROČILA**

Dokumentacija v zvezi z oddajo javnega naročila je na voljo na internetnem naslovu:

<http://www.luka-kp.si/slo/javna-naročila>. Dokumentacija je na voljo brezplačno.

Dokumentacijo v zvezi z oddajo javnega naročila sestavljajo:

* Ta navodila ponudnikom s pripadajočimi obrazci;
* projektna naloga;
* Sestavni del dokumentacije v zvezi z oddajo javnega naročila so tudi vse morebitne spremembe, dopolnitve, popravki dokumentacije ter dodatna pojasnila.

|  |  |
| --- | --- |
| Kontaktni podatki za dodatna pojasnila | Ponudniki lahko zastavljajo vprašanja preko Portala javnih naročil [www.enarocanje.si](http://www.enarocanje.si) pri objavi predmetnega javnega naročila.  Naročnik ne bo odgovarjal na vprašanja, ki ne bodo zastavljena na zgornji način. |
| Rok za postavitev vprašanj | 3.8.2018 do 9:00 ure  Naročnik bo na vprašanja odgovoril najkasneje v 4.8.2018 preko Portala javnih naročil [www.enarocanje.si](http://www.enarocanje.si) pri objavi predmetnega javnega naročila. |
| Ogled je možen, ni pa obvezen | Kontaktni podatki za predhodno najavo za določeni dan ogleda – Dejan Železnik, tel. 05 66 56 142, e-pošta: Dejan.Zeleznik@luka-kp.si |

* 1. **PREDLOŽITEV PONUDBO IN JAVNO ODPIRANJE**

|  |  |
| --- | --- |
| **Predložitev ponudb** | |
| Rok za prejem ponudb | 20.8.2018 ob 11:00 |
| Vložišče | <https://ejn.gov.si/eJN2> pri objavi tega javnega naročila |
| Spremembe in umik ponudb | Ponudniki lahko spremenijo ali umaknejo ponudbe do roka za prejem ponudb. Umik ponudbe je mogoče izvesti na portalu <https://ejn.gov.si/eJN2> v profilu ponudnika, ki je oddal ponudbo v sistem, pri oddani ponudbi, z opcijsko navedbo razloga umika, spremembo ponudbe pa se izvede znotraj istega sistema tako, da se najprej umakne že predloženo ponudbo, nato pa se pred rokom za prejem ponudb odda novo ponudbo. |
| **Javno odpiranje ponudb** | |
| Čas | 20.8.2018, neposredno po izteku roka za oddajo ponudb oz. kot navedeno v obrazcu NMV in Obvestilih o dodatnih informacijah, informacijah o nedokončanem postopku ali popravku, v kolikor bodo objavljena  oz. kot bo navedeno v obvestilih o dodatnih informacijah, informacijah o nedokončanem postopku ali popravku, v kolikor bodo objavljena |
| Lokacija | <https://ejn.gov.si/eJN2> pri objavi tega javnega naročila |

Vabimo vas, da oddate svojo ponudbo.

LUKA KOPER, D.D.  
Predsednik komisije za oddajo javnega naročila  
Majk Drobnič

1. **NAVODILA PONUDNIKOM**

V navodilih ponudnikom so opredeljena pravila poslovanja naročnika in ponudnikov v postopku oddaje javnega naročila po postopku naročila male vrednosti ter napotki glede priprave in predložitve ponudbe.

**2.1 Financiranje naročila**

Javno naročilo je sofinancirano v višini 85% iz sredstev Evropskega sklada za regionalni razvoj in sicer preko projekta SECNET, ki se izvaja v okviru programa Interreg VA Italija – Slovenija 2014 – 2020.

Preostali delež naročila financira Luka Koper, d.d. z lastnimi sredstvi.

Naročnik bo dobavljeno in montirano opremo plačal na podlagi potrjenega izstavljenega računa v roku 45 dni po opravljenem uspešnem prevzemu blaga, vključno z dostavo pripadajoče dokumentacije, garancije ter po prejemu instrumenta finančnega zavarovanja za odpravo napak v garancijskem roku, opredeljenega v tč. 2.5.3 te razpisne dokumentacije.

**2.2 Spremembe in pojasnila razpisne dokumentacije**

Naročnik si pridržuje pravico, da razpisno dokumentacijo delno spremeni ali dopolni ter po potrebi podaljša rok za oddajo ponudb. Spremembe in dopolnitve so sestavni del razpisne dokumentacije.

Morebitne spremembe in pojasnila razpisne dokumentacije bodo objavljena na spletni strani naročnika (http://www.luka-kp.si/slo/o-podjetju/javna-narocila) ter na portalu javnih naročil. Pojasnila in spremembe so sestavni del razpisne dokumentacije in jih je treba upoštevati pri pripravi ponudbe.

**2.3 Zaupnost podatkov**

Naročnik bo v skladu s 35. členom ZJN-3 zagotovil varovanje podatkov, ki se glede na določbe zakona, ki ureja varstvo osebnih podatkov, tajne podatke ali gospodarske družbe, štejejo za osebne ali tajne podatke ali poslovno skrivnost. Če ponudba vsebuje podatke, ki za ponudnika pomenijo poslovno skrivnost, mora ponudnik v ponudbi priložiti ustrezen sklep o določitvi podatkov, ki pomenijo poslovno skrivnost, iz katerega bo jasno izhajalo, kateri podatki in kje v posameznih segmentih ponudbe pomenijo poslovno skrivnost, vse upoštevaje določbe 35. člena ZJN-3 in druge določbe področne zakonodaje (Zakona o gospodarskih družbah ipd.). Če ponudbo odda skupina ponudnikov, velja zahteva po predložitvi sklepa iz prejšnjega odstavka za vsakega posameznega soponudnika, v kolikor poslovno skrivnost predstavljajo podatki v ponudbi, ki se nanašajo na soponudnika. Podatke, ki pomenijo poslovno skrivnost, mora ponudnik označiti že v ponudbi, naknadno označevanje ne bo več možno. Če na posamezni strani pomeni poslovno skrivnost le določen podatek, mora biti to eksplicitno označeno.

**2.4 Oblike sodelovanja gospodarskih subjektov pri oddaji ponudbe**

Kot ponudnik lahko v tem postopku javnega naročanja konkurira vsaka pravna ali fizična oseba, ki je registrirana za dejavnost, ki je predmet tega naročila in izpolnjuje pogoje iz predmetne razpisne dokumentacije.

|  |  |
| --- | --- |
| Samostojna ponudba | Samostojna je tista ponudba, v kateri nastopa samo en gospodarski subjekt (samostojni ponudnik), ki sam izpolnjuje vse razpisane pogoje in zahteve ter sam s svojimi znanji in zagotovljenimi zmogljivostmi v celoti prevzema izvedbo naročila. |
| Ponudba s podizvajalci | Ponudnik lahko določen del javnega naročila odda v izvedbo podizvajalcu.  V primeru izvedbe javnega naročila s podizvajalci, je potrebno v ponudbi (OBR-3) navesti VSE podizvajalce, kontaktne podatke, zakonite zastopnike in vsak del naročila, ki ga bo izvedel posamezni podizvajalec (predmet, količina, vrednost).  Ponudnik mora v ponudbi:  - za vse podizvajalce, s katerimi izkazuje pogoje za priznanje sposobnosti, predložiti zahtevana dokazila na za to predpisanih obrazcih,  - priložiti zahtevo podizvajalca za neposredno plačilo, če podizvajalec to zahteva.  Kadar namerava ponudnik izvesti javno naročilo s podizvajalcem, s katerim izkazuje sposobnosti, mora pogoje te dokumentacije izpolnjevati tudi podizvajalec, ki sodeluje pri izvedbi javnega naročila.  V primeru javnih naročil, pri izvedbi katerih so vključeni podizvajalci, in v kolikor podizvajalci v skladu in na način, določen v drugem in tretjem odstavku 94. člena ZJN-3 zahtevajo neposredna plačila, mora izvajalec v pogodbi o izvedbi javnega naročila pooblastiti naročnika, da na podlagi potrjenega računa oziroma situacije neposredno plačuje podizvajalcem, podizvajalec pa mora predložiti soglasje, na podlagi katerega naročnik namesto glavnega izvajalca poravna podizvajalčevo terjatev do glavnega podizvajalca (asignacija). Soglasja podizvajalcev za neposredna plačila so priloga pogodbe. Roki plačil glavnemu izvajalcu in njegovim podizvajalcem so enaki.  Glavni izvajalec, ki v izvedbo javnega naročila vključi enega ali več podizvajalcev, mora imeti ob sklenitvi pogodbe z naročnikom ali v času njenega izvajanja, sklenjene veljavne pogodbe s podizvajalci.  Ponudnik v razmerju do naročnika v celoti odgovarja za izvedbo prejetega naročila, ne glede na število podizvajalcev, ki jih navede v svoji ponudbi. |
| Skupno nastopanje | Pri javnem naročilu je dovoljena skupna ponudba več pogodbenih partnerjev.  V primeru, da skupina ponudnikov predloži skupno ponudbo, je potrebno v ponudbi (OBR-3) navesti VSE, ki bodo sodelovali v tej skupni ponudbi (kontaktne podatke, zakonite zastopnike in vsak del naročila, ki ga bo izvedel posamezni ponudnik (predmet, količina, vrednost)).  V točki 3.1 (Preverjanje sposobnosti) teh navodil je določeno, ali mora v primeru skupne ponudbe posamezen pogoj izpolnjevati vsak izmed partnerjev ali pa lahko pogoj izpolnjujejo partnerji skupaj.  Pogodbo o izvedbi predmeta javnega naročila (partnersko pogodbo), predloži ponudnik, kateremu se odda javno naročilo. V pogodbi se opredeli poslovodečega partnerja, ki bo od naročnika sprejemal obveznosti, navodila in lahko tudi plačila v imenu in za račun vseh sodelujočih, ter delež in vrsto storitev, ki jih opravlja posamezen partner. Pogodba mora jasno določati, da proti naročniku za celotno obveznost in za vsak njen del odgovarjajo vsi partnerji solidarno. |
| Tuji ponudniki | Ponudniki s sedežem v tuji državi morajo izpolnjevati enake pogoje kot ponudniki s sedežem v Republiki Sloveniji.  Ponudniki, ki nimajo sedeža v Republiki Sloveniji, bodo morali predložiti dokazila o izpolnjevanju pogojev za priznanje sposobnosti v zvezi z oddajo javnega naročila, prevedena v slovenski jezik (npr. potrdila iz kazenske evidence fizičnih oseb; potrdila iz kazenske evidence pravnih oseb; izpis iz ustreznega registra, kakršen je sodni register, če tega registra ni, pa enakovreden dokument, ki ga izda pristojni sodni ali upravni organ v drugi državi članici ali matični državi ali državi, v kateri ima sedež gospodarski subjekt).  Ponudniki, ki nimajo sedeža v Republiki Sloveniji, morajo za namen tega postopka v Republiki Sloveniji imenovati pooblaščenca za vročanje v skladu z Zakonom o upravnem postopku.  Ponudnik mora v vseh fazah postopka in izvedbe del zagotoviti prisotnost strokovno usposobljene osebe, ki obvlada slovenski jezik. Vsa komunikacija z naročnikom v fazi oddaje javnega naročila in kasneje izvedbe del poteka v slovenskem jeziku. |

**2.5 Finančna zavarovanja**

**2.5.1 Instrument zavarovanja za resnost ponudbe**

V tem postopku oddaje javnega naročila finančno zavarovanje za resnost ponudbe ni zahtevano.

**2.5.2 Instrument zavarovanja za pravočasno izpolnitev pogodbenih obveznosti**

V roku 8 (osem) delovnih dni od podpisa pogodbe je potrebno izročiti naročniku instrument finančnega zavarovanja, to je originalno nepreklicno, brezpogojno bančno garancijo unovčljivo na prvi poziv, izdelano po Enotnih pravilih za garancije na poziv (EPGP, revizija iz leta 2010) ali enakovredno kavcijsko zavarovanje zavarovalnice za dobro izvedbo pogodbenih obveznosti v višini 10% pogodbene vrednosti z DDV. Instrument finančnega zavarovanja mora veljati najmanj 60 dni dlje od predvidenega datuma za dokončanje del. Če se med trajanjem izvedbe pogodbe spremenijo roki in višina pogodbe, se mora temu primerno spremeniti instrument finančnega zavarovanja oziroma podaljšati njegova veljavnost, ki mora vedno biti vsaj 30 dni daljša od predvidenega datuma za izvedbo pogodbenih del in storitev. Instrument finančnega zavarovanja za dobro izvedbo pogodbenih obveznosti naročnik lahko unovči, če izvajalec svojih obveznosti do naročnika ne izpolni skladno s pogodbo, v dogovorjeni kvaliteti, količini in roku, ali če izvajalec naročniku ne izroči instrumenta finančnega zavarovanja za odpravo napak v garancijskem roku ali v primeru, da izvajalec ne izpolni svojih pogodbenih obveznosti zaradi tega, ker se je nad njim začel postopek zaradi insolventnosti.

**2.5.3 Instrument zavarovanja za odpravo napak v garancijskem roku**

Za odpravo napak v garancijskem / jamčevalnem roku mora izvajalec ob predaji izvedenih del naročniku izročiti instrument finančnega zavarovanja, to je originalno nepreklicno, brezpogojno bančno garancijo unovčljivo na prvi poziv, izdelano po Enotnih pravilih za garancije na poziv (EPGP, revizija iz leta 2010) ali enakovredno kavcijsko zavarovanje zavarovalnice za odpravo napak v garancijski oziroma jamčevalni dobi v višini 5% pogodbene vrednosti z DDV. Veljavnost instrumenta finančnega zavarovanja mora biti vsaj trideset (30) dni daljša, kot je garancijski oz. jamčevalni rok. Instrument finančnega zavarovanja za odpravo napak v garancijskem roku mora pokrivati primere, če izvajalec v primeru dogodka, ki bi zmanjšal možnost uporabe ali kvalitete predmeta pogodbe v garancijskem ali jamčevalnem roku, ni izvršil svoje pogodbene obveznosti in odpravil vseh reklamacij na lastne stroške.

**2.6 Ponudbena cena in finančni plan**

Cene v ponudbi morajo biti izražene v EUR brez DDV in z DDV ter morajo vključevati vse stroške izvajalca, ki so potrebni za izvedbo naročila v celoti in dostavo blaga v Luki Koper (npr. davki, morebitne carine, transportni in zavarovalni stroški, skladiščenje, ureditev dostopov, stroški deponiranja, prevozi oseb in materiala, dnevnice, kilometrina, testiranja na sedežu ponudnika, naročnika ali zunanjih izvajalcih, morebitna dovoljenja, takse, prevajanje, svetovanja, asistenco ob zagonu, usposabljanja operaterjev in vzdrževalcev, morebitno pomoč pri vgradnji opreme, materiali, predelave in podobno). Ponudba se mora pripraviti na osnovi priložene tehnične specifikacije in opisa. Končna cena mora predstavljati skupno rekapitulacijo dobave, predelave, dostave, testiranja in prevzema celotnega predmeta javnega naročila v Luki Koper.

Naročnik naknadno ne bo priznaval nobenih stroškov, ki niso zajeti v ponudbeni ceni (OBR-1). Cene iz ponudbenega predračuna s popisom del (OBR-2) so fiksne in nespremenljive do zaključka izvedbe predmeta naročila. Davek na dodano vrednost mora biti prikazan posebej, v skladu z obrazcem ponudbenega predračuna in nato zajet v končni ponudbeni vrednosti v obrazcu ponudba, pa tudi v obrazcu predračun s popisom del.

**2.7 Predložitev ponudbe**

Ponudniki morajo ponudbe predložiti v informacijski sistem e-JN na spletnem naslovu [https://ejn.gov.si/eJN2](https://ejn.gov.si/mojejn), v skladu s točko 3 dokumenta Navodila za uporabo informacijskega sistema za uporabo funkcionalnosti elektronske oddaje ponudb e-JN: PONUDNIKI (v nadaljevanju: Navodila za uporabo e-JN), ki je del te razpisne dokumentacije in objavljen na spletnem naslovu [https://ejn.gov.si/eJN2](https://ejn.gov.si/mojejn).

Ponudnik se mora pred oddajo ponudbe registrirati na spletnem naslovu [https://ejn.gov.si/eJN2](https://ejn.gov.si/mojejn), v skladu z Navodili za uporabo e-JN. Če je ponudnik že registriran v informacijski sistem e-JN, se v aplikacijo prijavi na istem naslovu.

Za oddajo ponudb je zahtevano eno od s strani kvalificiranega overitelja izdano digitalno potrdilo: SIGEN-CA ([www.sigen-ca.si](http://www.sigen-ca.si)), POŠTA®CA (postarca.posta.si), HALCOM-CA ([www.halcom.si](http://www.halcom.si)), AC NLB ([www.nlb.si](http://www.nlb.si)).

Ponudba se šteje za pravočasno oddano, če jo naročnik prejme preko sistema e-JN [https://ejn.gov.si/eJN2](https://ejn.gov.si/mojejn) najkasneje do roka predvidenega za oddajo ponudb. Za oddano ponudbo se šteje ponudba, ki je v informacijskem sistemu e-JN označena s statusom »ODDANO«.

Ponudnik lahko do roka za oddajo ponudb svojo ponudbo umakne ali spremeni. Če ponudnik v informacijskem sistemu e-JN svojo ponudbo umakne, se šteje, da ponudba ni bila oddana in je naročnik v sistemu e-JN tudi ne bo videl. Če ponudnik svojo ponudbo v informacijskem sistemu e-JN spremeni, je naročniku v tem sistemu odprta zadnja oddana ponudba.

Po preteku roka za predložitev ponudb ponudbe ne bo več mogoče oddati.

Dostop do povezave za oddajo elektronske ponudbe v tem postopku javnega naročila je na naslednji povezavi [https://ejn.gov.si/eJN2](https://ejn.gov.si/mojejn) , pri objavi tega javnega naročila.

Ponudnik nosi vse stroške, povezane s pripravo in predložitvijo ponudbe.

**2.8 Odpiranje ponudb**

Odpiranje ponudb bo potekalo avtomatično v informacijskem sistemu e-JN in se bo začelo neposredno po izteku roka za oddajo ponudb na spletnem naslovu https://ejn.gov.si/eJN2.

Odpiranje poteka tako, da informacijski sistem e-JN samodejno ob uri, ki je določena za javno odpiranje ponudb, generira Zapisnik o odpiranju ponudb z vsemi relevantnimi podatki glede ponudnikov in ponudb. Javna objava Zapisnika o odpiranju ponudb se avtomatično zaključi po preteku 60 minut. Ponudniki, ki so oddali ponudbe, imajo te podatke v informacijskem sistemu e-JN na razpolago v razdelku »Zapisnik o odpiranju ponudb«.

S tem se šteje, da je bil ponudnikom vročen zapisnik o odpiranju ponudb.

Po javnem odpiranju ponudb bo kontaktna oseba naročnika vsa obvestila in druge informacije o javnem naročilu praviloma pošiljala po e-pošti kontaktni osebi gospodarskega subjekta, navedenega v ponudbi, ali preko informacijskega sistema e-JN.

**2.9 Pregled in presoja ponudb**

Pri pregledu ponudb se preveri in presoja le tiste listine in navedbe, ki so zahtevane v razpisni dokumentaciji.

Glede predloženih listin v ponudbi in navedb (izjav) se v okviru zakonskih določb od ponudnika lahko zahteva dopolnitve, popravke ali spremembe, pojasnila, dodatna (stvarna) dokazila in odpravo računskih napak. Po pregledu ponudb lahko naročnik iz razlogov in na način, kot je določeno z zakonom zavrne vse ponudbe oz. odstopi od izvedbe javnega naročila.

**2.10 Načrt pogajanj**

Naročnik bo opravil en krog ustnih pogajanj in sicer se bo pogajal o znižanju ponudbene cene.

Ponudniki, ki bodo oddali dopustno ponudbo, bodo povabljeni k pogajanju, o čemer bodo pravočasno obveščeni.

**2.11 Obvestilo o oddaji naročila**

Naročnik najkasneje v 90 dneh od roka za oddajo ponudb sprejme odločitev o oddaji naročila in jo objavi na portalu javnih naročil.

Po sprejemu odločitve o oddaji naročila lahko naročnik iz razlogov in na način, kot je določeno z zakonom, odstopi od sklenitve pogodbe oziroma izvedbe javnega naročila.

**2.12 Pravno varstvo**

Ponudnikom je pravno varstvo zagotovljeno po Zakonu o pravnem varstvu v postopkih javnega naročanja.

**2.13 Sklenitev pogodbe**

Izbranega ponudnika naročnik pozove k podpisu pogodbe. Izbrani ponudnik mora po prejemu pogodbe v podpis, le-to podpisano vrniti naročniku najkasneje v treh (3) delovnih dneh od prejema, sicer se šteje, da od sklenitve pogodbe odstopa. V primeru, kadar zaradi objektivnih okoliščin to ni mogoče, lahko naročnik na zaprosilo ponudnika privoli na daljši rok.

V roku osem (8) delovnih dni od vročitve z obeh strani podpisane pogodbe, je ponudnik dolžan predložiti instrument finančnega zavarovanja za dobro izvedbo pogodbenih obveznosti.

V nasprotnem lahko naročnik od pogodbe odstopi brez kakršnih koli obveznosti do izvajalca in od izvajalca zahteva povrnitev nastale škode.

1. **POGOJI IN MERILA ZA IZBOR PONUDB**

**3.1.1 Osnovna sposobnost**

Vsak gospodarski subjekt (ponudnik, partner, podizvajalec), ki nastopa v ponudbi mora izpolnjevati naslednje pogoje za priznanje osnovne sposobnosti, za kar poda Izjavo o izpolnjevanju osnovnih pogojev, ki je skladna s predlogo (OBR-4):

* Gospodarski subjekt je registriran za opravljanje dejavnosti, ki je predmet naročila in jo prevzema v ponudbi.
* Gospodarski subjekt ali oseba, ki je članica upravnega, vodstvenega ali nadzornega organa tega gospodarskega subjekta ali ki ima pooblastilo za njegovo zastopanje ali odločanje ali nadzor v njem ni bil pravnomočno obsojen zaradi kaznivih dejanj iz 1. odstavka 75. člena Zakona o javnem naročanju (ZJN-3).
* Gospodarski subjekt na dan, ko poteče rok za oddajo ponudb, ni izločen iz postopkov oddaje javnih naročil zaradi uvrstitve v evidenco gospodarskih subjektov z negativnimi referencami.
* Gospodarski subjekt izpolnjuje obvezne dajatve in druge denarne nedavčne obveznosti v skladu z zakonom, ki ureja finančno upravo, ki jih pobira davčni organ v skladu s predpisi države, v kateri ima sedež, ali predpisi države naročnika. Šteje se, da gospodarski subjekt ne izpolnjuje obveznosti iz prejšnjega stavka, če vrednost teh neplačanih zapadlih obveznosti na dan oddaje ponudbe znaša 50 eurov ali več ali če na dan oddaje ponudbe ni imel predloženih vseh obračunov davčnih odtegljajev za dohodke iz delovnega razmerja za obdobje zadnjih petih let do dne oddaje ponudbe.
* Gospodarskemu subjektu v zadnjih treh letih pred potekom roka za oddajo ponudb s pravnomočno odločbo pristojnega organa Republike Slovenije ali druge države članice ali tretje države ni bila dvakrat ali večkrat izrečena globa zaradi prekrška v zvezi s plačilom za delo.
* Nad gospodarskim subjektom ni začet postopek zaradi insolventnosti ali prisilnega prenehanja po zakonu, ki ureja postopek zaradi insolventnosti in prisilnega prenehanja, in postopek likvidacije po zakonu, ki ureja gospodarske družbe, in njegovih sredstev ali poslovanja ne upravlja upravitelj ali sodišče, in njegove poslovne dejavnosti začasno niso ustavljene, in če se v skladu s predpisi druge države nad njim ni začet postopek ali pa ni nastal položaj z enakimi pravnimi posledicami.
* Pri gospodarskem subjektu pri prejšnji pogodbi o izvedbi javnega naročila ali prejšnji koncesijski pogodbi, sklenjeni z naročnikom, niso pokazale precejšnje ali stalne pomanjkljivosti pri izpolnjevanju ključne obveznosti, zaradi česar je naročnik predčasno odstopil od prejšnjega naročila oziroma pogodbe ali uveljavljal odškodnino ter niso bile izvedene druge primerljive sankcije.

|  |  |
| --- | --- |
| **Dokazilo:** | **Izjava o izpolnjevanju osnovnih pogojev, skladna s predlogo** |

|  |  |
| --- | --- |
| Opomba: | Za navedbe, ki jih ni možno ali jih naročnik ni uspel preveriti v uradnih evidencah državnih organov ali organov lokalnih skupnosti si naročnik pridržuje pravico, da od ponudnika zahteva dodatne informacije ali (stvarna) dokazila o izpolnjevanju pogojev ali izjave podane pred pravosodnim ali upravnim organom, notarjem ali pristojnim organom poklicnih ali gospodarskih subjektov v državi, kjer ima gospodarski subjekt svoj sedež, skladno s 47., 77. in 78. členom ZJN-3. |

**3.1.2. Ekonomsko-finančna sposobnost**

Ponudnik (v skupni ponudbi vsak partner ali podizvajalec s katerim se izkazuje pogoje) mora izpolnjevati naslednje ekonomsko-finančne pogoje, kar dokazuje z Izjavo o izpolnjevanju ekonomsko-finančnih pogojev, skladna s predlogo (OBR 5):

- Gospodarski subjekt na dan oddaje ponudbe nima blokiranega nobenega transakcijskega računa, v zadnjih 180 dneh pred rokom za oddajo ponudb pa ni imel nobenega transakcijskega računa blokiranega več kot 10 zaporednih dni.

(pogoj mora izpolnjevati vsak gospodarski subjekt, ki bo vključen v izvedbo javnega naročila in s katerim bo ponudnik izkazoval sposobnosti)

|  |  |
| --- | --- |
| **Dokazilo:** | **Izjava o izpolnjevanju ekonomsko-finančnih pogojev, skladna s predlogo.** |

**3.1.3.3 Tehnična in strokovna sposobnost**

Gospodarski subjekt je v zadnjih treh letih pred objavo tega javnega naročila uspešno dobavil in namestil primerljiv nadzorni sistem vsaj dvema naročnikoma in razpolaga s strokovno usposobljeno ekipo za izvedbo javnega naročila.

Ponudnik ali partner v skupni ponudbi mora, v kolikor ni sam proizvajalec ponujene opreme, imeti za v ponudbi ponujeno blagovno znamko nadzornega sistema sklenjeno veljavno poslovno razmerje s proizvajalcem/principalom/pooblaščenim distributerjem/ uradnim zastopnikom proizvajalca te blagovne znamke, iz katerega je razvidno, da je ponudnik pooblaščen za prodajo in za vzdrževanje oz. servisiranje ponujene blagovne znamke.

Izpolnjevanje tehnične in strokovne sposobnosti ponudnik dokazuje s predložitvijo izpolnjenega obrazca, ki je sestavni del razpisne dokumentacije (OBR-8). S svojim podpisom ponudnik v celoti jamči za resničnost vseh podatkov, ki jih navede v obrazcih.

Ponudnik mora biti tehnično sposoben izvesti naročilo najpozneje v roku, ki ga je določil naročnik.

|  |  |
| --- | --- |
| **Dokazilo:** | **Izjava o zagotovljenih tehničnih in kadrovskih zmogljivostih, skladna s predlogo.** |

Opomba:

Naročnik si pridržuje pravico, da pred oddajo naročila od gospodarskega subjekta zahteva dodatna dokazila (na primer: pogodbo z investitorjem ali delodajalcem) o izvedbi navedenega referenčnega dela. Naročnik si pridržuje tudi pravico, da navedbe o referenčnih delih in uspešnost izvedbe preveri neposredno pri investitorju, ponudnik pa z oddajo te ponudbe soglaša, da predhodni investitor take podatke investitorju po tem razpisu posreduje.

V primeru skupne ponudbe lahko pogoj izpolnjujejo partnerji skupaj. V primeru, da se ponudnik sklicuje na reference podizvajalca mora ponudnik zagotoviti, da bo ta isti podizvajalec, s katerim izpolnjuje predmetni referenčni pogoj, tudi dejansko sodeloval pri izvedbi tistih delov posla, za katere je bila predložena referenca. V primeru, da v času izvajanja pogodbe pride do zamenjave podizvajalca, mora vsakokratni novi podizvajalec omogočati, da bo izvajalec z njim izpolnjeval pogoje iz razpisne dokumentacije.

**3.2 Merila za izbiro najugodnejše ponudbe**

Merilo za izbiro najugodnejše ponudbe je najnižja ponudbena cena.

1. **PONUDBENA DOKUMENTACIJA**

Ponudbena dokumentacija mora biti pripravljena v slovenskem jeziku ter izdelana skladno z zahtevami in predlogami iz razpisne dokumentacije. Sestavljajo jo naslednje listine:

1. Ponudba (obrazec OBR-1)
2. Predračun s popisom del (obrazec OBR-2)
3. Podatki o ponudniku in podizvajalcih oz. izvajalcih v skupnem nastopu (obrazec OBR-3)
4. Izjava o izpolnjevanju osnovnih pogojev (Obrazec OBR-4)
5. Izjava o izpolnjevanju ekonomsko – finančnih pogojev (Obrazec OBR-5)
6. Zahtevek za podatke iz kazenske evidence za pravne osebe (OBR-6)in za fizične osebe (OBR-7) - za vsak gospodarski subjekt, ki bo vključen v izvedbo javnega naročila in za vse osebe, ki so članice upravnega, vodstvenega ali nadzornega organa tega gospodarskega subjekta ali ki imajo pooblastila za njegovo zastopanje ali odločanje ali nadzor v njem
7. Izjava o izpolnjevanju tehničnih in strokovnih pogojev (OBR-8)
8. Izjava/ podatki o udeležbi fizičnih in pravnih oseb v lastništvu ponudnika (OBR-9)
9. Vzorec pogodbe (OBR–10)

Listine se izpolni ter podpiše in žigosa, kjer je to določeno. Dokumente se skenira in shrani tako, da bo ime datoteke vključevalo navedbo številke obrazca.

Navedbe v predloženih listinah morajo izkazovati aktualna in resnična stanja ter morajo biti dokazljive. Enakovredno veljajo kopije zahtevanih potrdil in izpiskov razen, če izvirnik ni posebej zahtevan.

1. **Ponudba**

V listini »Ponudba« morajo biti navedeni vsi zahtevani podatki, pri čemer morajo biti izpolnjene naslednje zahteve:

* Pri skupni ponudbi se kot ponudnika navede vodilnega partnerja.
* V ponudbeni ceni morajo biti zajeti vsi stroški in dajatve povezane z izvedbo naročila, vključno z davkom na dodano vrednost (DDV). Poleg ponudbene cene morata biti navedena skupna predračunska vrednost (brez DDV) in znesek davka (DDV) na to vrednost. Vse vrednosti morajo biti v valuti EUR.
* Ponudba mora veljati za celotno naročilo. Delne ponudbe ne bodo upoštevane.
* Ponudba mora veljati vsaj 90 dni po roku za oddajo ponudb.
* Ponudbeni rok za izvedbo naročila ne sme presegati razpisanega.
* Ponudnik nosi vse stroške, povezane s pripravo in predložitvijo ponudbe. Naročnik ponudnikom ne bo povrnil nobenih stroškov povezanih s pripravo ponudbe, niti kakršnihkoli drugih stroškov, ki bodo nastali tekom postopka oddaje javnega naročila.

Ponudnik mora priložiti tehnično dokumentacijo ponujene opreme. Tehnične specifikacije vsebujejo opise in tehnične karakteristike zahtevane opreme, ki jih ni dovoljeno spreminjati.

V primeru, da iz priložene dokumentacije naročnik ne bo uspel ugotoviti, ali ponujena oprema izpolnjuje zahtevane pogoje, bo naročnik štel, da ponudnik ne ponuja zahtevanih pogojev in bo takšno ponudbo izločil kot nepopolno.

1. **Predračun s popisom del**

Predračun s popisom del sestavljata rekapitulacija predračunske vrednosti in podrobna specifikacija te vrednosti, strukturirana po vrstah del, navedenih v specifikaciji naročila. Cene v predračunu se navede brez DDV in v valuti EUR.

Popis del s količinami mora biti izpolnjen s cenami za vse postavke. Cene na enoto se navede z vsemi upoštevanimi decimalkami, vrednost postavke (zmnožek: količina x cena na enoto) pa se zaokroži na dve decimalki.

Predračuna s popisom del ponudnik ne sme spreminjati. Dovoljen je le vnos zahtevanih podatkov (*na primer: cene v popisu del*).

1. **Podatki o ponudniku in podizvajalcih oz. izvajalcih v skupnem nastopu**

Gospodarski subjekt lahko v ponudbi nastopa kot samostojni ponudnik, kot glavni izvajalec, kot vodilni partner v skupni ponudbi, kot partner v skupni ponudbi, kot podizvajalec.

Če v ponudbi nastopa samo en gospodarski subjekt se šteje, da vso dobavo blaga, ki je predmet naročila prevzema sam kot samostojni ponudnik. Če v ponudbi nastopa več gospodarskih subjektov, vsak poleg osebnih podatkov navede tudi tiste dele dobave blaga, ki jih prevzema, ter vrednost tega blaga (brez DDV).

Podizvajalec, ki zahteva naročnikovo neposredno plačilo, mora skladno z zakonom (ZJN-3) priložiti zahtevo, da mu naročnik neposredno poravna njegovo terjatev do ponudnika.

1. **Dokazila o izpolnjevanju pogojev za priznanje sposobnosti**

Vsak gospodarski subjekt, ki nastopa v ponudbi mora glede na prevzeti posel predložiti zahtevana dokazila o izpolnjevanju pogojev za priznanje sposobnosti. Prevzeti posel lahko izvaja le gospodarski subjekt, ki izkaže zahtevano referenco in ima ob oddaji ponudbe zagotovljene vse potrebne kadrovske in tehnične zmogljivosti za izvedbo.

Dokazila se zloži po vrsti, kot si slede pogoji za priznanje sposobnosti in sicer najprej za ponudnika oziroma vodilnega partnerja, nato za partnerje in podizvajalce.

1. **Vzorec pogodbe**

Predloženi vzorec pogodbe mora biti izpolnjen, žigosan in parafiran s strani ponudnika.

1. **Pooblastila za preverjanje ponudnikov**

V ponudbi mora biti predložena pooblastilo za pridobivanje podatkov iz kazenske evidence na predvidenih obrazcih.

1. **Izjava vezana na Zakon o integriteti in preprečevanju korupcije**

V ponudbi mora biti predložena Izjava/podatki o udeležbi fizičnih in pravnih oseb v lastništvu ponudnika ter o gospodarskih subjektih, za katere se glede na določbe zakona, ki ureja gospodarske družbe, šteje, da so povezane družbe s ponudnikom na predvidenem obrazcu in v skladu z Zakonom o integriteti in preprečevanju korupcije (OBR-9).

1. **Instrumenti zavarovanja**

Instrumente zavarovanja se predloži skladno s točko 2.5 teh navodil.

1. **OBRAZCI**

PONUDBA (OBR-1)

PREDRAČUN S POPISOM DEL (OBR-2)

PODATKI O PONUDNIKU IN PODIZVAJALCIH OZ. IZVAJALCIH V SKUPNEM NASTOPU (OBR-3)

IZJAVA O IZPOLNJEVANJU OSNOVNIH POGOJEV (OBR-4)

IZJAVA O IZPOLNJEVANJU EKONOMSKO-FINANČNIH POGOJEV (OBR-5)

ZAHTEVEK ZA PODATKE IZ KAZENSKE EVIDENCE PRAVNIH OSEB (OBR-6)

ZAHTEVEK ZA PODATKE IZ KAZENSKE EVIDENCE FIZIČNIH OSEB (OBR-7)

IZJAVA O IZPOLNJEVANJU TEHNIČNIH IN STROKOVNIH POGOJEV (OBR-8)

IZJAVA/PODATKI O UDELEŽBI FIZIČNIH IN PRAVNIH OSEB V LASTNIŠTVU PONUDNIKA (OBR-9)

VZOREC POGODBE (OBR–10)

OBR-1

**PONUDBA**

|  |  |
| --- | --- |
| Št. ponudbe: |  |
| Št javnega naročila: | 170/2018 |
|  |  |
| **1.** **Naročnik:** | Luka Koper, d.d., Vojkovo nabrežje 38, 6501 Koper |
| **2.** **Predmet naročila:** | Dobava in postavitev infrardečega radarskega sistema na alternativnih vhodih v Luko Koper |
| **3. Ponudnik:** |  |
| **4. Ponudbena cena:** |  |
| Ponudbena cena brez DDV: | EUR |
| Ponudbena cena z DDV: | EUR |

Pri izračunu ponudbene cene so upoštevani vsi elemente, ki vplivajo na ceno. Ponudbena cena vključuje vse stroške in dajatve v zvezi z izvedbo naročila.

5.Ponudba velja za celotno naročilo, v skladu z razpisno dokumentacijo, ki je priloga te ponudbe.

6.Cena je fiksna za obseg del iz razpisne dokumentacije. Dela se izvedejo po sistemu »ključ v roke«, kar pomeni, da so v ceni so upoštevana tudi morebitna dodatna, nepredvidena in presežna dela, ki so potrebna za realizacijo projekta, po principu »ključ v roke«.

7. Za ponujeno opremo, dajemo 3 leta garancije.  
8. Rok dobave in postavitve ponujene opreme je 3 mesece od podpisa pogodbe.  
9. Ponudba velja še 90 dni po roku za oddajo ponudbe.  
10. Ponujena oprema ima vse značilnosti kot izhajajo iz razpisne dokumentacije in v celoti ustreza zahtevam iz razpisne dokumentacije in specifikacije.  
11. Naročilo se obvezujemo izvesti skladno z zahtevami iz razpisne dokumentacije.  
12. Javno naročilo bomo izvedli tako, kot je navedeno v ponudbi in ga ne bomo prenesli na drugega izvajalca. Naročnika bomo nemudoma obvestili in mu sporočili, s katerimi podizvajalci sodelujemo, za kakšno vrsto del ali materialov in vrednost del ali materialov, sicer smo naročniku dolžni poravnati stroške ali ostalo škodo, ki mu nastane zaradi nepravočasnega obvestila.  
13. Izjavljamo, da smo proučili celotno razpisno dokumentacijo in da se z njo v celoti strinjamo.  
14. Izjavljamo, da ponujena oprema izpolnjuje vse zahtevane pogoje in vključuje tudi predajo vseh potrebnih tehničnih dokumentov, atestov, certifikatov, navodil za upravljanje in vzdrževanje ter varno delo (v slovenskem ali angleškem jeziku ter oznake na opremi) ter ostala potrdila o ustreznosti opreme in tehnično dokumentacijo.  
15. Izjavljamo, da bomo zagotovili asistenco ob zagonu, usposabljanje uporabnikov in predajo v tehnični specifikaciji zahtevane dokumentacije.  
16. Proizvajalec zagotavlja pooblaščen servis znotraj Evropske unije.  
17. V roku osem (8) delovnih dni od podpisa pogodbe, bomo naročniku izročili nepreklicno, brezpogojno bančno garancijo unovčljivo na prvi poziv, izdelano po Enotnih pravilih za garancije na poziv (EPGP, revizija iz leta 2010) ali enakovredno kavcijsko zavarovanje zavarovalnice, za dobro izvedbo pogodbenih obveznosti v višini 10% pogodbene vrednosti z DDV kot jamstvo za pravočasno izpolnitev pogodbenih obveznosti.  
18. Izjavljamo, da razpolagamo z vsemi potrebnimi usposobljenimi kadrovskimi zmogljivostmi, ki so potrebni za uspešno izpolnitev javnega naročila in v roku, ki ga je določil naročnik.

|  |  |  |  |  |
| --- | --- | --- | --- | --- |
|  |  |  | | Ponudnik |
| Datum: |  |  |  | |
| Kraj: |  | žig | |  |
|  |  |  | | (ime, priimek in podpis pooblaščene osebe) |

Priloge:

* Tehnična dokumentacija v slovenskem ali angleškem jeziku, iz katere bodo razvidne strokovno tehnične karakteristike ponujene opreme in zatorej izpolnjevanje pogojev, ki izhajajo iz razpisne dokumentacije.

OBR-2

**PREDRAČUN S POPISOM DEL**

|  |  |  |  |  |  |
| --- | --- | --- | --- | --- | --- |
| ***Št.*** | ***Oprema*** | ***Enota*** | ***Količina*** | ***Cena (enota)*** | ***Cena (skupaj)*** |
| 1 | **Strežniški sistem za shranjevanje, pregledovanje in distribucijo posnetkov IP video nadzornega sistema:**  Sistem mora biti strežniški, združljiv z obstoječim sistemom, ki ga imamo že postavljenega, odprt in nadgradljiv oz. razširljiv *Model:* Dell R730 ali ekvivalent *Operacijski sistem:* Windows Server 2012 Essential R2 *Redundanca:* konfiguracija strojne in programske opreme mora biti taka, da zagotavlja popolno redundanco brez izgube arhiva posnetkov in drugih podatkov *RAM:* vsaj 16GB *CPU:* vsaj dva procesorja Intel Xeon E5-2620v3 ali zmogljivejši *Vmesniki:* vsaj 1 VGA izhod *LAN:* vsaj 4 x 1GBit/s LAN mrežnih priključkov *Trdi diski:* vgrajeni podatkovni izmenljivi diski SSD/SAS/SATA2 RAID za vsaj 30 dni arhiva posnetkov za vsako kamero za snemanje 5 slik/sekundo oz. 24TB neto arhiva v RAID 5 konfiguraciji *Ohišje:* ohišje mora biti v izvedbi za montažo v rack 19'' omaro *Napajanje:* redundantno napajanje pripadajoči priključni kabli nosilec za kable | kos | 1 |  |  |
| 2 | **Infra-rdeči radarski sistem za nadzor 360° območja:**  *Model: HGH Spaynel-M 600 N ali ekvivalent inteligentni BLC* Horizontalni vidni kot 360° *Vertikalni vidni kot - 18°* *Frekvenca skeniranja območja - 0,5Hz (360°/2 sec)* *Format zaznave – 640 x 512* *Resolucija slike – 5.2 MPixels* V*ideo in komunikacijski protokol – TCP/IP* Cona zaznave:  - Človek do 700 m  *- Vozilo do 1500* | kos | 2 |  |  |
| 3 | **Megapiksel dnevno/nočna protivandalna kupolasta vrtljiva 360° IP kamera (2Mpixel) z vgrajeno lastno prilagodljivo IR osvetlitvijo:**  motoriziran dnevno/nočni IR cut filter  *Model:* Avigilon 2.0C-H4IRPTZ-DP30, 2 MP ali ekvivalent *IR osvetlitev:* valovna dolžina 850nm, domet do 250 metrov *Tehnologije:* HDSM smart kodek *Optična povečava:* 30x *Zmogljivost:* vsaj 15 slik/sek pri največji ločljivosti  *Kodiranje:* H.264 in MJPEG *Min. osvetljenost:* manjša ali enaka 0.1 lux v barvnem načinu in 0.03 lux v črno-belem načinu delovanja inteligentni BLC *Detekcija gibanja:* strojna *Vmesniki:* digitalni vhod in izhod *Napajalnik:* 230VAC/24VDC 60W v ohišju za montažo na din letev *Delovno temperaturno območje:* -10°C do 50°C *Ohišje:* protivandalno IP66 s stranskim odpiranjem z vgrajenim grelnikom po potrebi z ventilatorjem in kovinsko nerjavečo konzolo za pritrditev na steber *Podprti standardi:* ONVIF *Nosilec:* Nosilec s pripadajočimi elementi za montažo vrtljive kamere na nosilni stolp | kos | 2 |  |  |
| 4 | **Profesionalni zaslon: Philips BDL4290VL/00** ali ekvivalent | kos | 2 |  |  |
| 5 | **Licenca:** Licenca za priklop in uporabo kamer | kos | 4 |  |  |
| 6 | **Nosilec za montažo na svetilni stolp:** inox nosilec za montažo na košaro svetilnega stolpa. Nosilec naj bo narejen ako, da se pri servisiranju opreme oprema pomakne v košaro svetilnega stolpa | kpl | 4 |  |  |
| 7 | Varovalke in drugi potrošni material za priklop IP kamer v LAN omrežje | kpl | 2 |  |  |
| 8 | Servisna podpora za najmanj 3 letno garancijo za ponujeno opremo | kpl | 2 |  |  |
| 9 | Montaža in konfiguracija strojne in programske opreme po zahtevah naročnika | kpl | 1 |  |  |
| 10 | Test delovanja sistema in dokumentiranje | kpl | 1 |  |  |
| 11 | Inštalacija in zaključevanje povezovalnih, napajalnih, komunikacijskih in drugih kablov do obstoječih priključnih mest | kpl | 1 |  |  |
| 12 | Izdelava PZI in PID dokumentacije elektro instalacij in elektro opreme | kpl | 1 |  |  |
| 13 | Omrežno stikalo Transition Networks SISPM1040-384-LRT-C ali ekvivalent | kos | 2 |  |  |
| 14 | Napajalnik za montažo na DIN letev za omrežno stikalo, Puls CP10.481, 230VAC/48VDC, 5.4A | kos | 2 |  |  |
| 15 | Dobava in uvlačenje kabla S-FTP CAT\_6A v steber svetlobnega stolpa razsvetljave h=35m; uvlek v prej pripravljeno zaščitno cev | m | 130 |  |  |
| 16 | Zaključevanje kabla (na terenu) s konektorji RJ45, cat.6A po standardu TIA 568A; na vrhu stolpa mora biti eden kabel zaključen v notranjosti kamere (konektor ne sme biti prevelik) | kos | 8 |  |  |
| 17 | Kontrolne meritve S-FTP kabla cat.6A | kpl | 4 |  |  |
| 18 | Dobava polaganje in priklop kabla tipa RV-K, položenega po kovinski konstrukciji stolpa do radarja in kamer. Gre za sledeče kable: RV-K 3 x 2,5mm2 | m | 130 |  |  |
| 19 | Izolirna samougasna fleksibilna PVC cev (SECAFLEX) za polaganje kablov na mestih, kjer so ti izpostavljeni mehanskim poškodbam. Predvidene so naslednje dimenzije cevi: 16mm | m | 130 |  |  |
| 20 | Dobava ERICO montažnega pribora za pričvrstitev kabla na kovinsko konstrukcijo. Pribor naj omogoča pritrditev brez vrtanja in poškodb nosilne konstrukcije | kos | 20 |  |  |
| 21 | Najem avtokošare | kos | 1 |  |  |
|  | **SKUPAJ (brez DDV):** |  |  |  |  |
|  | **SKUPAJ (z DDV):** |  |  |  |  |

OBR-3

**PODATKI O PONUDNIKU IN PODIZVAJALCIH OZ. IZVAJALCIH V SKUPNEM NASTOPU**

**1.PONUDBA**

Ponudba za izvedbo javnega naročila JN 170/2018 z naslovom »Dobava in postavitev infrardečega radarskega sistema na alternativnih vhodih v Luko Koper« dajemo (*označi se z X*):

* samostojno
* s podizvajalci
* skupno ponudbo

**2.PODATKI O PONUDNIKU**

**2.1 Podatki o ponudniku**

|  |  |
| --- | --- |
| Popolna firma ponudnika: |  |
| Naslov ponudnika: |  |
| Odgovorna oseba/osebe oz. zakoniti zastopnik za podpis :pogodbe: |  |
| Matična številka: |  |
| Identifikacijska številka za DDV: |  |
| Številka transakcijskega računa: |  |
| Naziv in naslov banke: |  |
| BIC/SWIFT: |  |
| Telefon: |  |
| E-naslov: |  |

**2.2 Ponudba s podizvajalci – podatki o podizvajalcih**

Ponudniki točko 2.2. izpolnijo v primeru, da bodo pri izvedbi javnega naročila sodelovali s podizvajalci.

Pri javnem naročilu z oznako JN170/2018 bomo sodelovali z naslednjimi podizvajalci:

|  |  |  |  |  |
| --- | --- | --- | --- | --- |
| Št. | Popolna firma podizvajalca, naslov, pooblaščena oseba, matična številka, identifikacijska številka za DDV | Opis dela izvedbe naročila, ki ga bo izvedel podizvajalec | Količina (%) | Vrednost (EUR brez DDV) |
| 1 |  |  |  |  |
| 2 |  |  |  |  |
| 3 |  |  |  |  |
| 4 |  |  |  |  |

Opomba: V kolikor ponudnik nastopa z večjim številom podizvajalcev, v ponudbi priloži zahtevane podatke v tabeli z enakovredno vsebino. Dodatni list mora biti podpisan in žigosan s strani ponudnika, prav tako mora biti razvidno, da so podatki podani za predmetno javno naročilo.

**2.3 SKUPNA PONUDBA**

Ponudniki točko 2.3 izpolnijo v primeru, da so predložili skupno ponudbo.

Pri javnem naročilu z oznako JN170/2018 sodelujejo naslednji ponudniki:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Št. | Popolna firma podizvajalca, naslov, pooblaščena oseba, matična številka, identifikacijska številka za DDV | | | Opis dela izvedbe naročila, ki ga bo izvedel podizvajalec | | | Količina (%) | Vrednost (EUR brez DDV) |
| 1 |  | | |  | | |  |  |
| 2 |  | | |  | | |  |  |
| 3 |  | | |  | | |  |  |
| 4 |  | | |  | | |  |  |
|  | |  |  | | |  | | |
| Datum: | |  |  | | Ponudnik | | | |
| Kraj: | |  | žig | | |  | | |
|  | |  |  | | | (ime, priimek in podpis pooblaščene osebe) | | |

OBR-4

**IZJAVA O IZPOLNJEVANJU OSNOVNIH POGOJEV**

|  |  |
| --- | --- |
| Gospodarski subjekt: |  |

Pod kazensko in materialno odgovornostjo izjavljamo:

|  |  |  |
| --- | --- | --- |
| 1. | Pri |  |
|  |  | *(organ, pri katerem* je *gospodarski subjekt registriran)* |
|  | smo registrirani za naslednje dejavnosti, ki jih prevzemamo v ponudbi: | |
|  | 1.1 |  |
|  | 1.2 |  |
|  | 1.3 |  |

1. Naš gospodarski subjekt niti nobena oseba, ki je članica upravnega, vodstvenega ali nadzornega organa gospodarskega subjekta ali ki ima pooblastilo za njegovo zastopanje ali odločanje ali nadzor v njem, ni bil/a pravnomočno obsojen/a zaradi kaznivih dejanj iz 1. odstavka 75. člena Zakona o javnem naročanju (ZJN-3).
2. Nismo izločeni iz postopkov oddaje javnih naročil zaradi uvrstitve v evidenco gospodarskih subjektov z negativnimi referencami.
3. Izpolnjene imamo obvezne dajatve in druge denarne nedavčne obveznosti v skladu z zakonom, ki ureja finančno upravo, ki jih pobira davčni organ v skladu s predpisi države, v kateri ima sedež, ali predpisi države naročnika.
4. V zadnjih treh letih pred potekom roka za oddajo ponudb nam s pravnomočno odločbo pristojnega organa Republike Slovenije ali druge države članice ali tretje države ni bila dvakrat ali večkrat izrečena globa zaradi prekrška v zvezi s plačilom za delo.
5. Nad nami ni začet postopek zaradi insolventnosti ali prisilnega prenehanja po zakonu, ki ureja postopek zaradi insolventnosti in prisilnega prenehanja, in postopek likvidacije po zakonu, ki ureja gospodarske družbe, in naših sredstev ali poslovanja ne upravlja upravitelj ali sodišče, in naše poslovne dejavnosti začasno niso ustavljene, in v skladu s predpisi druge države nad nami ni začet postopek ali pa ni nastal položaj z enakimi pravnimi posledicami.
6. Pri nas se pri prejšnji pogodbi o izvedbi javnega naročila ali prejšnji koncesijski pogodbi, sklenjeni z naročnikom, niso pokazale precejšnje ali stalne pomanjkljivosti pri izpolnjevanju ključne obveznosti, zaradi česar je naročnik predčasno odstopil od prejšnjega naročila oziroma pogodbe ali uveljavljal odškodnino ter niso bile izvedene druge primerljive sankcije.
7. Nismo podali neresničnih ali zavajajočih podatkov v ponudbi, ki bi lahko vplivali na naročnikovo odločitev o izbiri.

Naročniku dovoljujemo in ga pooblaščamo, da naše navedbe preveri v uradnih evidencah državnih organov, organov lokalnih skupnosti in drugih nosilcev javnih pooblastil. Na naročnikov poziv bomo v določenem roku predložili posebno pooblastilo za pridobitev potrdila iz kazenske evidence za pravno osebo in za vsako fizično osebo iz točke 2. te izjave. Za navedbe, ki jih ni možno oziroma jih naročnik ni uspel preveriti v uradnih evidencah, bomo na njegov poziv v določenem roku predložili zahtevane dodatne informacije oziroma dodatna dokazila o izpolnjevanju pogojev.

|  |  |  |  |  |
| --- | --- | --- | --- | --- |
|  |  |  | |  |
| Datum: |  |  | Ponudnik | |
| Kraj: |  | žig | |  |
|  |  |  | | (ime, priimek in podpis pooblaščene osebe) |

OBR-5

**IZJAVA O IZPOLNJEVANJU EKONOMSKO-FINANČNIH POGOJEV**

|  |  |
| --- | --- |
| Ponudnik / partner: |  |

Pod kazensko in materialno odgovornostjo izjavljamo, da

na dan oddaje ponudbe nimamo blokiranega nobenega transakcijskega računa. V zadnjih 180 dneh pred rokom za oddajo ponudb nismo imeli blokiranega nobenega transakcijskega računa več kot 10 zaporednih dni.

Na podlagi poziva bomo naročniku v določenem roku predložili zahtevano dokazilo (*BON2 ali drugo enakovredno dokazilo ali potrdilo naše poslovne banke*) o izpolnjevanju pogoja.

|  |  |  |  |  |
| --- | --- | --- | --- | --- |
| Datum: |  |  | Ponudnik | |
| Kraj: |  | žig | |  |
|  |  |  | | (ime, priimek in podpis pooblaščene osebe) |

OBR-6

**ZAHTEVEK ZA PODATKE IZ KAZENSKE EVIDENCE PRAVNIH OSEB**

|  |  |
| --- | --- |
| JAVNO NAROČILO | |
| Naročnik | Luka Koper d.d.  Vojkovo nabrežje 38  6501 Koper |
| Oznaka javnega naročila | 170/2018 |
| Predmet javnega naročila | Dobava in postavitev infrardečega radarskega sistema na alternativnih vhodih v Luko Koper |
| PODATKI O GOSPODARSKEM SUBJEKTU | |
| Polno ime gospodarskega subjekta |  |
| Sedež gospodarskega subjekta |  |
| Občina sedeža gospodarskega subjekta |  |
| Matična številka gospodarskega subjekta |  |
| Namen izdaje potrdila | Preverjanje izpolnjevanja pogojev iz 75. člena ZJN-3v postopku oddaje zgoraj navedenega javnega naročila. |

Spodaj podpisani pooblastitelj, pooblaščam naročnika, da za potrebe izvedbe predmetnega javnega naročila pridobi vse potrebne podatke oz. potrdilo iz kazenske evidence pravnih oseb pristojnega organa.

|  |  |  |  |  |
| --- | --- | --- | --- | --- |
|  |  |  | |  |
| Datum: |  |  | Ponudnik | |
| Kraj: |  | žig | |  |
|  |  |  | | (ime, priimek in podpis pooblaščene osebe) |

OBR-7

**ZAHTEVEK ZA PODATKE IZ KAZENSKE EVIDENCE FIZIČNIH OSEB**

|  |  |
| --- | --- |
| JAVNO NAROČILO | |
| Naročnik | Luka Koper d.d.  Vojkovo nabrežje 38  6501 Koper |
| Oznaka javnega naročila | 170/2018 |
| Predmet javnega naročila | Dobava in postavitev infrardečega radarskega sistema na alternativnih vhodih v Luko Koper |
| PODATKI O FIZIČNI OSEBI | |
| EMŠO |  |
| Ime in priimek |  |
| Datum rojstva |  |
| Kraj rojstva |  |
| Občina rojstva |  |
| Stalno/začasno prebivališče |  |
| Državljanstvo |  |
| Moje prejšnje osebno ime se je glasilo |  |
| Namen izdaje potrdila | Preverjanje izpolnjevanja pogojev iz 75. člena ZJN-3v postopku oddaje zgoraj navedenega javnega naročila. |

Spodaj podpisani pooblastitelj, pooblaščam naročnika, da za potrebe izvedbe predmetnega javnega naročila pridobi vse potrebne podatke oz. potrdilo iz kazenske evidence fizičnih oseb pristojnega organa.

|  |  |  |  |  |
| --- | --- | --- | --- | --- |
|  |  |  | |  |
| Datum: |  |  | Ponudnik | |
| Kraj: |  | žig | |  |
|  |  |  | | (ime, priimek in podpis pooblaščene osebe) |

OBR-8

**IZJAVA O IZPOLNJEVANJU TEHNIČNIH IN STROKOVNIH POGOJEV**

Pod kazensko in materialno odgovornostjo izjavljamo, razpolagamo s strokovno usposobljeno ekipo za izvedbo javnega naročila Dobava in postavitev infrardečega radarskega sistema na alternativnih vhodih v Luko Koper. Nadalje izjavljamo, da so spodaj navedeni podatki o referenčnem delu resnični. Na podlagi poziva bomo naročniku v določenem roku predložili morebitna dodatna zahtevana dokazila o uspešni izvedbi navedenega referenčnega dela.

|  |  |
| --- | --- |
| Naslov referenčnega posla: |  |
| Naročnik referenčnega posla: |  |
| Izvajalec referenčnega posla: |  |
| Partnerji pri referenčnem poslu (če je šlo za skupni posel): |  |
| Podizvajalec (v kolikor je gospodarski subjekt nastopal kot podizvajalec glavnega izvajalca): |  |
| Delež izvajalca od skupne vrednosti posla v EUR brez DDV, če je bil udeležen v skupnem poslu (v%): |  |
| Vrednost celotnega posla (brez DDV): |  |
| Datum izvedbe posla: |  |
| Opis posla, iz katerega je razvidno izpolnjevanje pogojev (npr. karakteristike dobavljene opreme) |  |

Obrazcu je priložena kopija dokumenta (pogodba, izjava proizvajalca/principala/pooblaščenega distributerja/ uradnega zastopnika proizvajalca ali drugo), ki potrjuje veljavno poslovno razmerje s proizvajalcem/principalom/pooblaščenim distributerjem/ uradnim zastopnikom proizvajalca blagovne znamke opreme za video nadzor, ki jo ponujamo v ponudbi, iz katerega je razvidno, da sem ponudnik pooblaščen za prodajo iz za vzdrževanje oz. servisiranje ponujene blagovne znamke.

|  |  |  |  |  |
| --- | --- | --- | --- | --- |
|  |  |  | |  |
| Datum: |  |  | Ponudnik | |
| Kraj: |  | žig | |  |
|  |  |  | | (ime, priimek in podpis pooblaščene osebe) |

OBR-9

**IZJAVA/PODATKI O UDELEŽBI FIZIČNIH IN PRAVNIH OSEB V LASTNIŠTVU PONUDNIKA  
ter  
O GOSPODARSKIH SUBJEKTIH, ZA KATERE SE GLEDE NA DOLOČBE ZAKONA, KI UREJA GOSPODARSKE DRUŽBE, ŠTEJE, DA SO POVEZANE DRUŽBE S PONUDNIKOM**(šesti odstavek 14.člena Zakona o integriteti in preprečevanju korupcije, UL.RS št. 69/2011)

|  |  |
| --- | --- |
| JAVNO NAROČILO | |
| Naročnik | Luka Koper d.d., Vojkovo nabrežje 38, 6501 Koper |
| Oznaka javnega naročila | 170/2018 |
| Predmet javnega naročila | Dobava in postavitev infrardečega radarskega sistema na alternativnih vhodih v Luko Koper |
| PODATKI O PRAVNI OSEBI - PONUDNIKU | |
| Polno ime oz. naziv ponudnika |  |
| Sedež ponudnika |  |
| Občina sedeža ponudnika |  |
| Matična številka ponudnika |  |
| Št. vpisa v sodni register |  |

Spodaj podpisani zastopnik izjavljam, da so pri lastništvu zgoraj navedenega ponudnika udeleženi naslednji subjekti (fizične in pravne osebe):

|  |  |  |  |
| --- | --- | --- | --- |
| Št. | Ime in priimek/Naziv | Naslov stalnega bivališča/ Sedež | Delež lastništva % |
| 1 |  |  |  |
| 2 |  |  |  |
| … |  |  |  |

Spodaj podpisani zastopnik izjavljam, da so skladno z določbami zakona, ki ureja gospodarske družbe, povezane družbe z zgoraj navedenim ponudnikom, naslednji gospodarski subjekti pri lastništvu zgoraj navedenega ponudnika udeleženi naslednji subjekti (fizične in pravne osebe):

|  |  |  |  |
| --- | --- | --- | --- |
| Št. | Ime in priimek/Naziv | Naslov stalnega bivališča/ Sedež | Delež lastništva % |
| 1 |  |  |  |
| 2 |  |  |  |
| … |  |  |  |

Ponudnik lahko vse zgoraj zahtevane podatke predloži tudi v elektronski obliki.

Če ponudnik predloži lažno izjavo oz. da neresnične podatke o navedenih dejstvih, ima to za posledico ničnost pogodbe.

|  |  |  |  |  |
| --- | --- | --- | --- | --- |
|  |  |  | |  |
| Datum: |  |  | Ponudnik | |
| Kraj: |  | žig | |  |
|  |  |  | | (ime, priimek in podpis pooblaščene osebe) |

OBR-10

LUKA KOPER, pristaniški in logistični sistem, delniška družba, Vojkovo nabrežje 38, 6501 KOPER, ki jo zastopata predsednik uprave delniške družbe Dimitrij Zadel in član uprave Metod Podkrižnik kot NAROČNIK

Identifikacijska številka za DDV: SI89190033

Matična št.: 5144353

in

\_\_\_\_\_\_\_\_\_\_\_\_\_\_\_\_\_(naziv in naslov izvajalca), ki jo zastopa direktor (pooblaščeni zastopnik izvajalca za podpis pogodbe), kot IZVAJALEC

Identifikacijska številka za DDV:

Matična št.:

skleneta naslednjo

**P O G O D B O št. JN / 170 - 2018**

**I. PREDMET POGODBE**

1. člen

Predmet te pogodbe je »Dobava in postavitev infrardečega radarskega sistema na alternativnih vhodih v Luko Koper«. Vsebina in obseg del in materialov, ki so predmet te pogodbe sta podrobneje opisana v ponudbi št. \_\_\_\_\_\_\_\_\_, z dne \_\_\_\_\_\_\_\_\_ in zapisniku o rezultatih pogajanj z dne \_\_\_\_\_\_\_\_, ki sta priloga (v nadaljnjem besedilu: ponudba) in sestavni del te pogodbe. V primeru neskladja med pogodbo, ponudbo in zapisnikom o rezultatih pogajanj, upoštevajo določila iz te pogodbe.

Naročilo se izvaja v okviru projekta SECNET, ki se izvaja znotraj programa Interreg VA Italija Slovenija 2014 – 2020 in je deležen sofinanciranja v višini 85% s sredstvi Evropskega sklada za regionalni razvoj.

Izvajalec se delo zaveže izvesti skladno s:

- to pogodbo,   
- specifikacijo naročila,   
- projektno dokumentacijo,  
- ponudbo izvajalca št. ……….. z dne …………,   
- razpisno dokumentacijo in njenimi prilogami,  
- predpisi, standardi in zakonodajo.

2. člen

Vrednost vseh del in dobavljene opreme iz 1. člena te pogodbe je določena na osnovi priložene ponudbe in znaša:

\_\_\_\_\_\_\_\_\_\_ EUR

z besedo: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 00/100 EUR

Pogodbena cena je neto brez davka na dodano vrednost. Na navedeno pogodbeno vrednost izvajalec obračuna naročniku ob izstavitvi računa DDV v skladu z veljavno zakonodajo.

Cena za vsa opravljena dela in dobavljeno opremo je fiksna in je določena po klavzuli »ključ v roke«. V pogodbeni ceni so vključeni tudi vsi stroški transporta in dostave v LUKO KOPER. Naročnik je izvajalcu dolžan plačati zgolj pogodbeno ceno.

V ceni so upoštevana tudi morebitna dodatna, nepredvidena in presežna dela, ki so potrebna za realizacijo projekta, po principu »ključ v roke«.

**II. OBVEZNOSTI IZVAJALCA**

3. člen

Izvajalec izjavlja in se zavezuje:

- da je pred oddajo ponudbe preučil projektno dokumentacijo, je z njeno vsebino seznanjen in nima dodatnih vprašanj, vezanih na predmet izvedbe del,

- da se je pred začetkom del posvetoval in seznanil z vsemi zahtevami naročnika in jih s profesionalno skrbnostjo preučil,

- da bo dela po tej pogodbi izvajal s profesionalno skrbnostjo, solidno, kvalitetno s strokovno usposobljenim osebjem in v skladu z veljavnimi standardi pri čemer izjavlja, da ima za tovrstne storitve pridobljena vsa predpisana dovoljenja, ki jih je dolžan vseskozi vzdrževati v veljavi,

- da bo uporabljal tehnologijo, tako da bo oprema brezhibna,

- dela opraviti v skladu z določbami te pogodbe tako, da bo izdelek služil svojemu namenu, pri čemer so metode za dosego rezultata izključno na izvajalcu,

- da bodo predmeti te pogodbe brezhibni in brez stvarnih in pravnih napak ter ustrezali vsem veljavnim standardom v Republiki Sloveniji in tehničnim specifikacijam ter vsem standardom glede varnosti in varstva pri delu, kakovosti in nosilnosti, itd,

- da bo naročnik z nakupom v celoti pridobil vse pravice, ki so vezane na predmet te pogodbe, vključno s pravico izkoriščanja in soglasjem za vsakršne spremembe in nadgradnje, in sicer brez plačila nadomestila,

- da bo sproti in ažurno obveščal naročnika o vsem, kar bi lahko vplivalo kvalitetno in pravočasno izpolnitev obveznosti izvajalca po tej pogodbi,

- da bo nudil in predložil ustrezne garancije,

- da bo samostojno skrbel in izvajal na gradbišču vse varnostne ukrepe tako za delavce kot za naprave in material po veljavni zakonodaji in sklenil z Luko dogovor o zagotavljanju varnosti pri delu, požarne varnosti in varstva okolja na delovišču na področju Luke, sicer za posledice opustitve prevzema popolno odgovornost,

- da bo delo opravil tako, da ne bo ogrožen ali moten delovni proces pri naročniku,

- da bo pred pričetkom del na podlagi pisne prošnje službi varovanja za svoje zaposlene in za zaposlene svojih podizvajalcev uredil dovolilnice za vstop na območje Luke,

- da bo za vstop z osebnim vozilom na območje Luke plačal uporabo poti v PC v skladu z Luškim cenikom,

- pri svojem delu spoštovati vsa pravila o redu, ki veljajo v Luki Koper d.d.,

- pred prevzemom del izročiti naročniku vso potrebno dokumentacijo o kvaliteti izvedenih del in dobavljenih materialov.

- da bo pred začetkom del delovišče označil in drugače uredil, v skladu z veljavnimi predpisi o urejanju in označevanju delovišč,

- da bo v celoti s popolno odgovornostjo poskrbel, da bo prevoz nastalih odpadkov izvedel pooblaščen prevoznik odpadkov in da bo ob podpisu pogodbe naročniku posredoval podatke o pooblaščenem prevozniku,

- ob prevzemu predmeta pogodbe izročiti naročniku potrdilo o ustreznem prevzemu ali izvozu odpadkov iz območja ekonomske cone,

- pri svojem delu spoštovati vsa pravila o redu, ki veljajo v Luki Koper d.d.

- da bo morebitna nevarna dela prijavil Inšpektoratu Republike Slovenije za delo in v celoti samostojno poskrbel, da bo delo varno.

Če izvajalec ne ravna kakor navedeno v tem členu, odgovarja naročniku za vso povzročeno škodo.

4. člen

Izvajalec s podpisom te pogodbe potrjuje, da je seznanjen z definicijo pojma podizvajalec po ZJN-3.

V kolikor izvajalec pri izvajanju naročila nastopa s podizvajalci, se zavezuje, da bo z njimi sklenil pogodbe, v katerih bo natančno določena vrsta in obseg dela ter cena za opravljene storitve. Eventualna neposredna plačila podizvajalcem se uredijo v skladu s 94. členom ZJN-3.

Izvajalec pri izvedbi predmetnega javnega naročila s podizvajalci jamči in se zaveže:

- da bodo njegovi podizvajalci dela opravljali vestno, pošteno, skladno z določili iz te pogodbe, projektne dokumentacije, veljavnimi zakonskimi predpisi ter pravili stroke,

- da v razmerju do naročnika primarno prevzema skrb in odgovornost za podizvajalce glede izvedbe in kakovosti del, ki so predmet te pogodbe,

- da bo v pogodbah, ki jih bo sklenil s podizvajalci, vnesel določila, na podlagi katerih bodo podizvajalci, v primeru če bodo od naročnika zahtevali neposredno plačilo terjatve, ki bi jo imeli do glavnega izvajalca v zvezi s predmetom te pogodbe, naročniku izročili vso dokumentacijo o opravljenih delih in o obstoju terjatve do glavnega izvajalca in zlasti da bodo naročniku izročili vse izvirnike dokumentacije, ki je potrebna za pridobitev uporabnega ali ostalih dovoljenj.

Neposredno plačilo podizvajalcu zavezuje naročnika in glavnega izvajalca samo v primeru, če podizvajalec zahteva neposredno plačilo, v skladu z drugim in tretjim odstavkom 94. člena ZJN-3.

Neposredna plačila naročnika morebitnim podizvajalcem se lahko opravijo največ do višine pogodbene vrednosti. Izvajalec v celoti odgovarja za vse posledice in škodo, ki bi naročniku utegnila nastati, če bi vrednost del podizvajalcev, skupaj z deli izvajalca presegala pogodbeno dogovorjeno vrednost. Morebitni stroški in škoda, ki bi naročniku tako lahko nastala se odštejejo od celotne pogodbene vrednosti in jo naročnik lahko poračuna s svojo obveznostjo do izvajalca.

Ko naročnik poravna podizvajalčevo terjatev, ki jo ima do glavnega izvajalca, se obveznost naročnikovega plačila do glavnega izvajalca, za podizvajalcu izplačani znesek, ustrezno zmanjša. Naročnik v razmerju do podizvajalca, v zvezi z izvedenimi deli in zapadlimi računi, ki jih je podizvajalec predložil v plačilo glavnemu izvajalcu, ni dolžan plačati zamudnih obresti in drugih stranskih terjatev vključno s penali, ampak ostane ta obveznost izključno na glavnemu izvajalcu.

Naročnik lahko zadrži plačilo podizvajalčeve terjatve, ki jo ima do glavnega izvajalca:

- dokler mu ni izročena vsa dokumentacija o opravljenih delih in o obstoju terjatve do glavnega izvajalca,

- dokler predložena situacija ali račun za že opravljena dela ni potrjen.

Če podizvajalec neposrednega plačila od naročnika ne zahteva, se glavni izvajalec že s to pogodbo zavezuje, da bo naročniku najpozneje v roku 30 dni od plačila končnega računa oziroma situacije poslal svojo pisno izjavo, da je poplačal vse podizvajalce, ki so neposredno povezani s predmetom javnega naročila in pisno izjavo podizvajalcev, da so plačilo prejeli.

**III. OBVEZNOSTI NAROČNIKA**

5. člen

Naročnik se zavezuje:

- predmet te pogodbe ob prevzemu skrbno pregledati in ga ob tehnični ustreznosti prevzeti v skladu z določili iz te pogodbe;

**IV. DOBAVNI ROK IN ROK IZVEDBE**

6. člen

Izvajalec se obvezuje opremo, ki je predmet te pogodbe, dobaviti naročniku in opravil pogodbeno dogovorjena dela, v roku sto dvajset (120) dni od podpisa te pogodbe. Rok je bistvena sestavina pogodbe. Izvajalec je dolžan predmet pogodbe v naročeni količini in ustrezne kvalitete dobaviti na lastne stroške in tveganje v Luko Koper. Rok izvedbe pogodbe se lahko podaljša le s soglasjem naročnika, pri čemer soglasja ni zavezan dati.

Prekoračenje pogodbenega roka iz prejšnje alineje opravičuje višja sila. V primeru višje sile mora izvajalec nemudoma pisno obvestiti naročnika, zaradi obojestranske ugotovitve okoliščin ter podaljšanja roka za izvedbo predmeta pogodbe, za čas trajanja višje sile.

V primeru, da Izvajalec o višji sili pisno ne obvesti naročnika, se šteje, da je delal v normalnih okoliščinah. Izpolnitev obveznosti v rokih iz tega člena je bistvena sestavina pogodbe.

**V. PLAČILNI POGOJI**

7. člen

Znesek iz 2. člena pogodbe, znižan za morebitne penale iz 7. člena te pogodbe ali neustrezno opravljena dela kot določeno v 9. členu te pogodbe, bo naročnik plačal izvajalcu v roku petinštirideset (45) dni od datuma izvedbe. Za datum izvedbe se smatra datum podpisa prevzemnega zapisnika o izvedbi storitev.

Za dan prevzema opreme se smatra dan podpisa prevzemnega zapisnika o dobavi in montaži opreme, podpisanega s strani obeh pogodbenih strank. Naročnik bo plačal izvajalcu opremo v roku petinštirideset (45) dni po podpisu prevzemnega zapisnika o dobavi, montaži in uspešnem testiranju opreme.

Pogoj za izstavitev računa je v obeh primerih podpisani prevzemni zapisnik.

Stranki sta sporazumni, da se naročnikove obveznosti iz te pogodbe lahko poravnajo tudi na sledeči način in šteje se, da sta pogodbeni stranki soglasni, da so v nadaljevanju navedeni načini plačili običajni in predstavljajo utečeno poslovno prakso:

• z medsebojnim pobotom ali asignacijo v višini celotnega zneska obveznosti, ki jih ima izvajalec do naročnika ali do odvisnih in pridruženih družb iz koncerna Luke Koper;

• do trideset procentov (30 %) z verižnim pobotom, na ta znesek se zamudne obresti ne obračunajo,

• z asignacijo ali kakršnimikoli drugimi načini izpolnitve obveznosti z drugimi družbami ali pravnimi subjekti, v kolikor pogodbeni stranki podpišeta ustrezne dokumente o takem plačilu, v skladu z Obligacijskim zakonikom,

• razliko z nakazilom na izvajalčev transakcijski račun št. \_\_\_\_\_\_\_\_\_\_\_\_\_\_\_\_ (št transakcijskega računa izvajalca)

Poravnava s pobotom se izvrši na dan zapadlosti računa. Izvajalec ne sme svoje denarne terjatve do naročnika prenesti na tretjo osebo brez predhodnega pisnega soglasja naročnika.

**Izvajalec mora na izstavljenem računu navesti številko te pogodbe ter sklic na projekt SECNET (program Interreg VA Italija – Slovenija 2014 – 2020)**

Naročnik lahko svojo obveznost v dogovoru z izvajalcem poravna pred rokom zapadlosti, tako da se mu za vsako začeto dekado (t.j. deset dni) predčasnega plačila prizna pol procenta (0,5 %) popust, t.i. cassa-sconto na celotno vrednost naročnikove obveznosti. Izvajalec se v takem primeru zavezuje izstaviti naročniku dobropis za višino cassa-sconta iz naslova predčasnega plačila.

**VI. POGODBENA KAZEN**

8. člen

Pogodbeni stranki s to pogodbo določata tudi pogodbeno kazen, in sicer za sledeče primere: (1) za zamudo, (2) za zamudo v širšem smislu, ki nastane zaradi napak (nepravilne izpolnitve) ter (3) za neizpolnitev,

Če izvajalec zamudi z izpolnitvijo pogodbene obveznosti iz kateregakoli vzroka, razen v primeru višje sile, dolguje naročniku 0,2 % od pogodbene cene za vsak začeti dan zamude (pogodbena kazen za zamudo). Plačilo pogodbene kazni za zamudo ne sme presegati 10 % pogodbene vrednosti. Pravica do pogodbene kazni za zamudo nastane na podlagi pogodbe in dejstva zamude, naročnik pa si je ni dolžan ponovno pridržati. Naročnik lahko zato pogodbeno kazen za zamudo uveljavlja, tudi če si ob sprejemu zamudne izpolnitve izvajalca pravice do pogodbene kazni ni izrecno pridržal. Kot dan izpolnitve pogodbenih obveznosti za potrebe te določbe se šteje dan, ko je zapisniško sporazumno ugotovljeno dejstvo izpolnitve obveznosti (primopredaja) ali, v primeru, če zapisniško izročitev ni ugotovljena, dan, ko je bil predmet pogodbe predan v posest naročniku in ga ta lahko nemoteno uporablja.

Če izvajalec pravočasno konča pogodbena dela, vendar s stvarnimi ali pravnimi napakami, ki so izvajalcu pravočasno sporočene, je izvajalec dolžan plačati pogodbeno kazen za čas, ki teče od notifikacije prve napake do odprave vseh napak (pogodbena kazen zaradi napak), in sicer za vsak dan neodprave napak 0,2% pogodbene cene, skupno pa ne več kot 10% pogodbene cene. Kot dan notifikacije napake se šteje dan, ko je bilo izvajalcu odposlano sporočilo o napaki po elektronski pošti, ustno ali s priporočeno pošto; kot dan odprave napake pa dan, ko je zapisniško ugotovljeno, da so bile vse grajane napake odpravljene ali, če zapisniško ni ugotovljen dan odprave napak, dan, ko so bile vse napake dejansko odpravljene, predmet pogodbe pa ponovno izročen v nemoteno uporabo naročnika.

Plačilo katerekoli pogodbene kazni izvajalca ne odvezuje od vseh garancijskih obveznosti po tej pogodbi, kakor tudi ne od odškodninske odgovornosti, v kolikor škoda presega pogodbeno kazen.

Za višino izračunane pogodbene kazni, o čemer naročnik izvajalcu izstavi račun, se vzpostavi terjatev naročnika do izvajalca in se obveznost naročnika za znesek pogodbene kazni zmanjša oz. se z le-to pobota. V kolikor pogodbena kazen ni poračunana na tak način, jo je izvajalec dolžan poravnati v roku 8 dni od izstavitve računa z nakazilom na transakcijski račun št. 10100-0000001935 naročnika. Po poteku tega roka tečejo zakonske zamudne obresti na celoten znesek pogodbene kazni.

Če izvajalec del oz. predmeta pogodbe ne izvede ali naročnik zamudne izpolnitve izvajalca ne sprejme ter nastane položaj neizpolnitve ima naročnik pravico do pogodbene kazni v višini 10% pogodbene vrednosti (pogodbena kazen za neizpolnitev). Če naročnik zahteva plačilo pogodbene kazni za neizpolnitev preneha izpolnitveni zahtevek in se šteje, da je naročnik odstopil od pogodbe. Vendar se v dvomu v primeru zamude izvajalca šteje, da naročnik uveljavlja pogodbeno kazen za zamudo in ne pogodbeno kazen za neizpolnitev, razen če naročnik izjavi drugače. Pogodbeno kazen za neizpolnitev lahko naročnik uveljavlja tudi v vseh drugih primerih, ko pride do razveze pogodbe zaradi odstopa od pogodbe zaradi zamude ali napak ali iz drugega razloga na strani izvajalca.

V primeru, da je naročniku zaradi zamude oziroma neizpolnitve izvajalca nastala škoda, ki presega pogodbeno kazen, je izvajalec poleg pogodbene kazni dolžan plačati tudi vse nastale stroške in povrniti škodo zaradi zamude oziroma neizpolnitve v višini, ki jo bo naročnik obračunal po prevzemu del – razliko do popolne odškodnine.

**VII. KOLIČINSKI IN KAKOVOSTNI PREVZEM**

9. člen

Količinski in kakovostni prevzem predmeta pogodbe, se izvrši s prevzemnim zapisnikom in ga opravi prevzemna komisija naročnika v Luki Koper d.d.

Če prevzemna komisija ugotovi, da oprema ustreza pogodbenim zahtevam, se sestavi prevzemni zapisnik, ki je osnova za izplačilo kupnine iz 3. člena.

10. člen

Če prevzemna komisija ob pregledu ugotovi, da oprema ne ustreza pogodbenim zahtevam, sestavi zapisnik o pregledu, v katerem se dobava zavrne in zahteva, da izvajalec napake oz. pomanjkljivosti nemudoma odpravi. S tem bo izvajalec prešel v zamudo.

Če oprema le delno ustreza pogodbenim zahtevam, se lahko s prevzemnim zapisnikom izvrši le delni prevzem, za preostali del pa se dobava zavrne in to se specificira v zapisniku o pregledu. Za neustrezno dobavljeno opremo in opravljeno delo bo izvajalec prešel v zamudo. Naročnik je upravičen zadržati tisti del plačila za opremo, ki zanj nimajo funkcionalne vrednosti.

Kopija zapisnika o pregledu se v primeru zavrnitve dobave ali delnega prevzema v najkrajšem možnem času, najkasneje v roku petih (5) delovnih dni od kakovostnega in količinskega pregleda dobave, dostavi izvajalcu.

Izvajalec se zavezuje v roku petih (5) delovnih dni po prejemu zapisnika o pregledu, v katerem so navedene pomanjkljivosti, kupcu na svoje stroške izvršiti ustrezno dobavo.

Če izvajalec ne izvrši svoje obveznosti v roku iz prejšnjega odstavka tega člena, odgovarja naročniku za vso škodo, ki jo utrpi zaradi dobave opreme in opravljenega dela, ki ne ustreza pogodbenim zahtevam.

**VIII. GARANCIJA**

11. člen

Izvajalec zagotavlja, da bodo vse dogovorjene tehnične in druge karakteristike predmeta pogodbe, ki so specificirane v prilogah te pogodbe, dosežene in da bodo izpolnjene vse značilnosti varnosti in varstva pri delu, tako da ga bo naročnik lahko uporabljal skladno z namenom.

Izvajalec jamči za brezhibno tehnično delovanje opreme še šestintrideset (36) mesecev po prevzemu predmeta pogodbe. S tem v zvezi je izvajalec dolžan naročniku izročiti tudi podpisane in potrjene garancijske liste ter ustrezno tehnično dokumentacijo in navodila za uporabo.

Izvajalec se obvezuje v okviru garancijskega roka odpraviti vse pomanjkljivosti, ki bi nastale zaradi vgradnje nekvalitetnih materialov in opreme oz. nekvalitetno opravljenih del v roku trideset (30) dni od prejema obvestila.

V kolikor izvajalec v roku iz prejšnjega odstavka ne odpravi pomanjkljivosti, jih lahko odpravi naročnik oz. tretja oseba na stroške izvajalca.

V primeru, da naročnik pozove izvajalec v garancijskem roku na odpravo pomanjkljivosti, in da izvajalec kljub pozivu k odpravi pomanjkljivosti ne pristopi, naročnik ne izgubi nikakršnih pravic iz garancije, v kolikor sam pristopi k odpravi pomanjkljivosti oz. odpravo pomanjkljivosti poveri tretji osebi.

Garancijski rok teče od dneva podpisa prevzemnega zapisnika s strani naročnika. Če bi bila oprema v garancijskem roku zamenjana ali popravljena, začne teči garancijski rok znova in izvajalec je dolžan izdati nov garancijski list. Za programsko opremo veljajo garancijski in licenčni pogoji, ki jih proizvajalec te opreme nudi za posamezne programske proizvode.

12. člen

Izvajalec se zaveže v roku osem (8) delovnih dni od podpisa te pogodbe, izročiti naročniku instrument finančnega zavarovanja ,to je originalno nepreklicno, brezpogojno bančno garancijo unovčljivo na prvi poziv, izdelano po Enotnih pravilih za garancije na poziv (EPGP, revizija iz leta 2010) ali enakovredno kavcijsko zavarovanje zavarovalnice, za dobro izvedbo pogodbenih obveznosti v višini 10% pogodbene vrednosti z DDV kot jamstvo za kvalitetno in pravočasno izvršitev del, vse z veljavnostjo vsaj še devetdeset (90) dni po predvidenem prevzemu del, sicer lahko naročnik brez kakršnih koli obveznosti do izvajalca od pogodbe odstopi.

V primeru podaljšanja pogodbenega roka za dokončanje del, je izvajalec dolžan naročniku v roku osem (8) delovnih dni od podpisa aneksa dostaviti ustrezno podaljšanje instrumenta finančnega zavarovanja, z veljavnostjo vsaj še devetdeset (90) dni po podaljšanem roku za dokončanje del.

V kolikor izvajalec naročniku ne izroči instrumenta finančnega zavarovanja iz 1. odstavka tega člena ali podaljšanja instrumenta finančnega zavarovanja iz 2. odstavka tega člena, je naročnik upravičen zadržati deset odstotkov (10 %) pogodbene vrednosti z DDV za čas trajanja garancije iz tega člena. Zadržano plačilo se ne obrestuje.

Če pride do prekinitve pogodbenega dela na zahtevo naročnika, pripravi izvajalec poročilo o do tedaj opravljenem delu, ki ga potrdi naročnikov pooblaščeni predstavnik. Naročnik prizna izdelovalcu do tedaj nastale stroške v zvezi z izvajanjem dela in sicer sorazmerno opravljenemu delu in pogodbenemu znesku, za dela, ki imajo za naročnika funkcionalno vrednost. Izvajalec je dolžan naročniku izročiti vso dokumentacijo, o dobavljeni in postavljeni opremi. V primeru, da izvajalec navedene dokumentacije ne predloži v postavljenem roku, ima naročnik pravico odstopiti od pogodbe ter unovčiti instrument zavarovanja za kvalitetno in pravočasno izvedbo del.

Instrument finančnega zavarovanja za dobro izvedbo pogodbenih obveznosti naročnik lahko unovči, če izvajalec svojih obveznosti do naročnika ne izpolni skladno s pogodbo, v dogovorjeni kvaliteti, količini in roku, ter v primeru, da izvajalec ne izpolni svojih pogodbenih obveznosti zaradi tega, ker se je nad njim začel postopek zaradi insolventnosti, ali v primeru, da izvajalec naročniku ne izroči instrumenta finančnega zavarovanja za odpravo napak v garancijskem roku.

13. člen

Izvajalec se zaveže, da ob uspešni predaji izvedenih del, izroči naročniku instrument finančnega zavarovanja za odpravo napak v garancijskem / jamčevalnem roku, to je originalno nepreklicno, brezpogojno bančno garancijo unovčljivo na prvi poziv, izdelano po Enotnih pravilih za garancije na poziv (EPGP, revizija iz leta 2010) ali enakovredno kavcijsko zavarovanje zavarovalnice za odpravo napak garancijski oziroma jamčevalni dobi v višini 5% pogodbene vrednosti z DDV. Instrument finančnega zavarovanja pokriva primere, če izvajalec v primeru dogodka, ki bi zmanjšal možnost uporabe ali kvalitete predmeta pogodbe v garancijskem ali jamčevalnem roku, ni izvršil svoje pogodbene obveznosti in odpravil vseh reklamacij na lastne stroške. Veljavnost instrumenta finančnega zavarovanja mora biti vsaj trideset (30) dni daljša, kot je garancijski oz. jamčevalni rok določen v 6. člena te pogodbe. Naročnik lahko vnovči instrument finančnega zavarovanja za odpravo napak v garancijski oziroma jamčevalni dobi, v kolikor izvajalec ne odpravi reklamacij na način določen v 11. členu te pogodbe.

Naročnik lahko vnovči instrument finančnega zavarovanja za odpravo napak v garancijski oziroma jamčevalni dobi, v kolikor izvajalec ne odpravi reklamacij na način določen v 16. členu te pogodbe.

V primeru, da prodajalec naročniku ne izroči instrumenta zavarovanja iz prejšnjega odstavka tega člena, je naročnik upravičen zadržati deset procentov (10 %) pogodbene vrednosti, za čas trajanja garancije iz tega člena. Zadržano plačilo se ne obrestuje. Za odpravljanje napake se garancijski rok podaljša za tisti čas, ki je bil potreben, da se napaka odpravi.

**IX. VIŠJA SILA**

14. člen

Višja sila podaljša dobavni rok za čas svojega trajanja. Kot višja sila so mišljene vse okoliščine, ki se pojavijo po podpisu pogodbe in jih pogodbene stranke niso mogle pričakovati, se jim izogniti ali jih odvrniti. Primeri teh dogodkov so naravne nesreče, vojna, stavke, vstaje.

Pogodbena stranka pri kateri je prišlo do višje sile je obvezna drugi stranki takoj poslati obvestilo po e-pošti ali jo drugače nemudoma obvestiti z navedbo približnega čas trajanja višje sile in vzrok zanjo.

Ob koncu trajanja navedene višje sile, je dolžna obvestiti nasprotno stranko na enak način kot o začetku le te.

Pogodbena stranka, ki jo je prizadela višja sila, je dolžna dejstvo višje sile dokumentirati. Če višja sila traja več kot dva meseca, se stranki dogovorita o nadaljnjem izvajanju pogodbe oz. če se o tem ne moreta dogovoriti, se lahko katerakoli pogodbena stranka odstopi od pogodbe brez odškodninskih zahtevkov.

**X. PROTIKORUPCIJSKA KLAVZULA**

15. člen

Pogodbeni stranki potrjujeta, da sta seznanjeni in se zavedata dejstva, da je predmetna pogodba nična, če je ali bo v katerikoli fazi sklepanja ali izvajanja te pogodbe kdo v imenu ali na račun ene pogodbene stranke predstavniku ali posredniku druge pogodbene stranke obljubil, ponudil ali dal kašno nedovoljeno korist za pridobitev posla po tej pogodbi, za sklenitev posla pod ugodnejšimi pogoji, za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je ali bo kateri koli pogodbeni stranki povzročena škoda ali pa je ali bo omogočena pridobitev nedovoljene koristi predstavniku ali posredniku katerekoli pogodbene stranke ali njegovemu predstavniku, zastopniku ali posredniku.

Ta izjava predstavlja izjavo v skladu s predpisi o integriteti in preprečevanju korupcije.

**XI. KONČNE DOLOČBE**

16. člen

Naročnik lahko poleg v zakonu določenih razlogov in brez kakršnihkoli obveznosti do izvajalca kadarkoli oz. takoj odstopi od te pogodbe, če je zoper izvajalca:

- začet postopek zaradi insolventnosti (prisilne poravnave ali stečaja) ali izbrisa iz sodnega registra brez likvidacije ali prostovoljne oz. prisilne likvidacije,

- v roku 8 delovnih dni od podpisa pogodbe ne izroči naročniku instrumenta finančnega zavarovanja za kvalitetno in pravočasno izvedbo del,

- če izvajalec v pogodbeno dogovorjenem roku ni dobavil opreme oz. del ni dokončal,

- s strani pristojnih državnih organov ali sodišča s pravnomočno odločitvijo ugotovljena kršitev delovne, okoljske ali socialne zakonodaje s strani izvajalca ali njegovega podizvajalca,

- če je izvajalec drugače bistveno kršil določila te pogodbe in s kršitvami ne preneha kljub opozorilu.

Če naročnik odstopi od pogodbe iz razlogov navedenih v tem odstavku, je dolžan poravnati le vrednost dotlej pravilno opravljenih pogodbenih del ali dobavljene opreme, ki imajo za naročnika funkcionalno vrednost in brez kakršnekoli morebitno dodatno uveljavljene obveznosti ali škode s strani izvajalca.

17. člen

Pogodbeni stranki se dogovorita, da sta za izvrševanje te pogodbe odgovorna naslednja pooblaščena predstavnika:

- za naročnika \_\_\_\_\_\_\_\_\_\_\_\_\_\_\_(pooblaščeni zastopnik naročnika)

- za izvajalca \_\_\_\_\_\_\_\_\_\_\_\_\_\_( pooblaščeni zastopnik izvajalca)

18. člen

Pogodbeni stranki bosta morebitne spore nastale iz te pogodbe ali zaradi te pogodbe uredili sporazumno, v primeru, da sporazumna rešitev ne bo mogoča, bo za rešitev sporov pristojno sodišče v Kopru ob uporabi slovenskega prava.

19. člen

Spremembe in dopolnitve te pogodbe so veljavne le, če so sprejete v pisni obliki.

20. člen

Pogodba stopi v veljavo z dnem, ko jo podpišeta obe pogodbeni stranki.

Pogodba je napisana v štirih enakih izvodih, od katerih vsaka pogodbena stranka prejme po dva izvoda.

Koper, \_\_\_\_\_\_\_\_\_\_\_\_\_\_\_ \_\_\_\_ Koper, \_\_\_\_\_\_\_\_\_\_\_\_\_\_\_\_\_\_

(kraj, datum) (kraj, datum)

|  |  |
| --- | --- |
| Naročnik:  Luka Koper, d.d.  Dimitrij Zadel  Predsednik uprave  Metod Podkrižnik  Član uprave | Izvajalec:  \_\_\_\_\_\_\_\_\_\_\_\_\_\_\_\_\_\_\_\_    \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *(pooblaščena oseba za podpis pogodbe)* |